# OBEC JASTRABÁ

## VŠEOBECNE ZÁVÄZNÉ NARIADENIE

 **č. 3/ 2015**

**o vymedzení miest na umiestňovanie volebných plagátov v čase volebnej**

## kampane na území obce JASTRABÁ

Obecné zastupiteľstvo Obce Jastrabá v zmysle § 6 ods. 1 zákona SNR č. 369/1990 Zb. o obecnom zriadení v platnom znení a v nadväznosti na § 24, ods. 13, zákona č. 333/2004 Z. z. o voľbách do NR SR v platnom znení, § 19, ods. 7, zákona č. 331/2003 Z. z. o voľbách do Európskeho parlamentu v platnom znení, § 27 zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v platnom znení, § 30, ods. 10, zákona č. 346/1990 Zb. o voľbách do orgánov samosprávy obcí platnom znení, § 15 a § 50 a 51 zákona č. 46/1999 Z. z. o spôsobe voľby prezidenta SR, o ľudovom hlasovaní o jeho odvolaní a o doplnení niektorých ďalších zákonov v platnom znení, § 17 a 27, zákona č. 564/1992 Zb. o spôsobe vykonania referenda v platnom znení sa uznieslo na tomto všeobecne záväznom nariadení (ďalej len VZN)

### § 1

### Účel nariadenia

1. Toto všeobecne záväzné nariadenie o vymedzení miest na umiestňovanie volebných plagátov (ďalej len „VZN“), prípadne iných nosičov informácií v čase volebnej kampane upravuje postup kandidujúcich politických strán alebo koalícií a nezávislých kandidátov pri umiestňovaní volebných plagátov a iných nosičov informácií na verejných priestranstvách v Obci Jastrabá v čase volebnej kampane:

* 1. volieb do Národnej rady SR
	2. volieb do Európskeho parlamentu
	3. volieb do orgánov samosprávnych krajov
	4. volieb do orgánov samosprávy obcí.
	5. volieb prezidenta SR
	6. referendum

1. Volebnou kampaňou sa pre účely tohto VZN rozumie činnosť politickej strany, koalície alebo nezávislého kandidáta, prípadne ďalších subjektov zameraná na podporu alebo slúžiaca na prospech kandidujúcej politickej strany, koalície alebo nezávislého kandidáta formou umiestňovania plagátov, prípadne iných nosičov informácií na verejných priestranstvách obce. Podrobnosti o podmienkach volebných kampaní podľa ods. 1. ustanovuje platná legislatíva SR.

### § 2

**Organizácia vylepovania volebných plagátov**

1. Na miestach určených týmto VZN môžu vylepovať volebné plagáty len členovia

 strany, ktorých členovia kandidujú vo voľbách a NEKA, respektíve osoby, ktoré sa

 preukážu splnomocnením týchto subjektov.

2. Strany a NEKA sa považujú za oprávnené a povinné osoby na plnenie práv a

 povinností vyplývajúcich z tohto VZN.

3. Vylepovanie plagátov na určených miestach organizuje správca vylepovacích miest.

4. Spravovaním vylepovacích miest sa poveruje Obecný úrad Jastrabá.

5. Ak nie je vylepovacie miesto označené číslom kandidujúcej strany, alebo NEKA,

 osoby vylepujúce plagáty musia požiadať správcu o pridelenie vylepovacej plochy, kde

 dostanú bližšie pokyny.

### § 3

### Miesto na umiestňovanie volebných plagátov

1. Umiestňovať volebné plagáty, prípadne iné nosiče informácií (ďalej len „volebné plagáty“) v čase volebnej kampane možno len na miestach vyhradených v súlade s týmto VZN.
2. Na umiestnenie volebných plagátov v čase volebnej kampane sú vyhradené miesta na umiestňovanie volebných plagátov rozmiestnené na verejných priestranstvách na území Obce Jastrabá nasledovne:

* + **Úradná tabuľa obce Jastrabá (pred obchodom COOP Jednota)**
	+ **Autobusová zastávka pri ZŠ s MŠ (drevená vitrína)**
1. Plocha pre účely umiestnenia volebných plagátov bude rozdelená tak, aby rozdelenie zodpovedalo zásadám rovnosti kandidujúcich politických strán, koalícií a nezávislých kandidátov.

### § 4

**Termíny na vylepovanie plagátov**

1/ **Pre voľby do NRSR** – obec vyhradí vylepovacie miesta 21 dní pred voľbami[[1]](#footnote-1).

2/ **Pre voľby do Európskeho parlamentu** - umiestňovať volebné plagáty na verejných priestranstvách možno začať 21 dní predo dňom volieb len na tých miestach, ktoré vyhradila obec svojím všeobecne záväzným nariadením[[2]](#footnote-2)

3/ **Pre voľby do samosprávnych krajov** - časom volebnej kampane sa rozumie obdobie začínajúce 17 dní a končiace 48 hodín pred začatím volieb[[3]](#footnote-3), obec na účely volebnej kampane najneskôr 35 dní predo dňom konania volieb vyhradí plochu na vylepovanie predvolebných plagátov[[4]](#footnote-4)

4/ **Pre voľby do samosprávy obcí** - kampaň sa začína 17 dní a končí sa 48 hodín pred začiatkom volieb[[5]](#footnote-5), miesta na umiestňovanie plagátov vymedzí obec svojím VZN[[6]](#footnote-6).

5/ **Pre voľby prezidenta SR** - kampaň pred voľbou sa začína 15 dní a končí sa 48 hodín pred začiatkom voľby[[7]](#footnote-7), ak sa koná druhé kolo voľby, kampaň sa začína vyhlásením výsledkov prvého kola voľby ústrednou volebnou komisiou a končí sa 48 hodín pred konaním druhého kola voľby[[8]](#footnote-8). Obec v určuje v tomto VZN miesta na vylepovanie plagátov v zmysle § 51 zákona č. 46/1999 Z.z. o spôsobe voľby prezidenta SR a najmä § 6 ods.1, zákona č. 369/1990 Zb. o obecnom zriadení.

6/ **Pre referendum** – obmedzenie platí len pre zverejňovanie výsledkov prieskumov verejnej mienky, ktoré sa týkajú otázok predložených v referende - možno ich zverejniť najneskôr tri dni predo dňom konania referenda[[9]](#footnote-9), vylepovanie propagačných plagátov môže začať dňom vyhlásenia referenda. Obec v určuje v tomto VZN miesta na vylepovanie plagátov v zmysle § 27 zákona č. 564/1992 Zb. o spôsobe konania referenda a najmä § 6 ods.1, zákona č. 369/1990 Zb. o obecnom zriadení.

### § 5

### Kontrola dodržiavania ustanovení

 1. Kontrolu nad dodržiavaním tohto VZN vykonávajú:

 - poverení zamestnanci obecného úradu

 - hlavný kontrolór obce.

### § 6

### Sankcie

1. Porušenie ustanovení tohto VZN fyzickou osobou je priestupkom podľa zákona

č. 372/ 1990 Zb. o priestupkoch v znení neskorších zmien a doplnkov.

1. Za porušenie tohto VZN možno v zmysle § 86 písm. b) zákona č. 372/ 1990 Zb. o priestupkoch v znení neskorších zmien a doplnkov uložiť pokutu do výšky 33 € starosta obce.
2. Právnickej osobe alebo fyzickej osobe oprávnenej na podnikanie, ktorá poruší toto VZN môže starosta obce v súlade s § 13 ods. 9 písm. a) a b) zákona č. 369/ 1990 Zb. o obecnom zriadení v znení neskorších zmien a doplnkov uložiť pokutu do výšky 6 638 €.
3. Oprávnenia iných orgánov podľa osobitných predpisov nie sú týmto nariadením dotknuté.

### § 7

### Záverečné ustanovenia

1. Toto VZN bolo schválené uznesením Obecného zastupiteľstva v Jastrabej

č.78/2015 zo dňa 02.12.2015.

1. Toto VZN bolo vyvesené na úradnej tabuli obce Jastrabá a webovej stránke obce od 16.11.2015 do 30.11.2015.
2. Toto všeobecne záväzné nariadenie o vymedzení miest na vylepovanie volebných plagátov v čase volebnej kampane na území Obce Jastrabá nadobúda účinnosť  **01.01.2016.**

Vojtech Sklenár

 starosta obce

1. § 24, ods. 13, zákona č. 333/2004 Z.z. o voľbách do NRSR [↑](#footnote-ref-1)
2. § 19, ods. 7, zákona č. 331/2003 Z.z. o voľbách do EP [↑](#footnote-ref-2)
3. § 27, ods. 1, zákona č. 303/2001 Z.z. o voľbách do orgánov samosprávnych krajov [↑](#footnote-ref-3)
4. § 27, ods. 2, zákona č. 303/2001 Z.z. o voľbách do orgánov samosprávnych krajov [↑](#footnote-ref-4)
5. § 30, ods. 2, zákona č. 346/1990 Zb. o voľbách do orgánov samosprávy obcí [↑](#footnote-ref-5)
6. § 30, ods. 10, zákona č. 346/1990 Zb. o voľbách do orgánov samosprávy obcí [↑](#footnote-ref-6)
7. § 15, ods. 1, zákona č. 46/1999 Z.z. o spôsobe voľby prezidenta [↑](#footnote-ref-7)
8. § 15, ods. 18, zákona č. 46/1999 Z.z. o spôsobe voľby prezidenta [↑](#footnote-ref-8)
9. § 17, ods. 1, zákona č. 564/1992 Zb. o spôsobe konania referenda [↑](#footnote-ref-9)